**Požiadavky na zabezpečenie štandardu konferenčných priestorov**

**(Konferencie typu A)**

**Všeobecné požiadavky**

* Klasifikácia hotela 5\*\*\*\*\* podľa vyhlášky Ministerstva hospodárstva Slovenskej republiky č. 277/2008 Z. z., ktorou sa ustanovujú klasifikačné znaky na ubytovacie zariadenia pri ich zaraďovaní do kategórií a tried.
* V budove musí byť zabezpečený bezbariérový prístup do konferenčných priestorov, stravovacích priestorov a izieb.
* V priestoroch konferencie musí byť zabezpečené bezplatné a neobmedzené WiFi pripojenie na internet. Požadovaná rýchlosť pripojenia je minimálne 100MB/s. Pripojenie musí byť dimenzované na počet účastníkov x 1,5.
* Možnosť bezplatného káblového pripojenie LAN.
* Klimatizácia musí byť neprenosná, vstavaná; musí byť zabezpečená v rokovacích priestoroch a v priestoroch na catering.
* Mobiliár a technické vybavenie musia byť v nepoškodenom a technicky vyhovujúcom stave.
* Konferenčné priestory musia mať zabezpečené náhradné zdroje elektriny v prípade výpadku.
* Objednávateľ požaduje min. 3 separátne miestnosti - salóniky, ktoré budú k dispozícii na pracovné stretnutia. Minimálna kapacita jednotlivých salónikov – 6 osôb.
* Objednávateľ požaduje prístup k počítačom s tlačiarňou a s pripojením na internet pre účastníkov konferencie (napr. business corner hotela).
* Poskytovateľ musí plne kooperovať a spolupracovať s Úradom na ochranu ústavných činiteľov a diplomatických misií v SR a Policajným zborom SR s ohľadom na preverovanie všetkých zamestnancov a obhliadky priestoru pred každým podujatím.

**Konferenčná sála**

* Veľkosť konferenčnej sály min. 210m2
* Možnosť usadenia všetkých účastníkov konferencie na spôsob divadelného sedenia – (ak objednávateľ neurčí inak)
* Uloženie stoličiek – po bokoch sály a stredom sály musí prechádzať ulička široká min. 1,5m, medzi jednotlivými stoličkami musí byť medzera min.10cm tak, aby každý účastník konferencie mal priestor 70cm vrátane stoličky
* Rokovacie priestory budú vybavené pódiom potiahnutým kobercom zo všetkých strán, na pódium povedú schody.
* Ozvučený rečnícky pult na pódiu\*
* Technika na prezentácie – plátno, televízory\*
* Ozvučenie ôsmich rečníkov\*
* Minimálne 4 ručné mikrofóny do publika\*
* 3 tlmočnícke kabíny s príslušenstvom (staničky, ozvučenie, mikrofóny)\*

**\***Bližšia špecifikácia technických požiadaviek uvedená v bode II.

**Salóniky na rokovania**

* 3 menšie miestnosti s kapacitou 6 osôb
* Kreslá alebo sedačky so šírkou minimálne 70cm na osobu
* Rokovací stôl

**Registračný stôl/pult**

* Viditeľné umiestnenie pri vchode v blízkosti recepcie
* Stôl s rozmerom minimálne 1,5m\*2,5m
* 4 stoličky
* Prístup k počítaču s tlačiarňou a pripojením na internet

**Sklad**

* Poskytnutie priestoru na sklad materiálu
* Miestnosť minimálne 8 m2

**Šatňa**

* Šatňa pre 400 ľudí s obsluhou (minimálne 1 osoba na 100 účastníkov)

**Parkovanie**

* Poskytnutie minimálne 5 parkovacích miest pre organizátora/VIP počas konferencie

**Priestor pre prezentáciu partnerov a propagáciu**

* Poskytnutie priestoru v rokovacej sále, resp. pred sálou, pre potrebu umiestnenia bannerov a pultu s propagačnými materiálmi